laion/Wikipedia-Exotic huggingface dataset:
ტიმოთი პიკერინგი

ტიმოთი პიკერინგი (ინგლ. Timothy Pickering; დ. 17 ივლისი, 1745 — გ. 29 იანვარი, 1829) — აშშ-ის მესამე სახელმწიფო მდივანი, ამ პოსტზე მსახურობდა 1795 წლიდან 1800 წლამდე, ორ პრეზიდენტთან ჯორჯ ვაშინგტონთან და ჯონ ადამსთან. პიკერინგი დაიბადა სალემში, მასაჩუსეტსის შტატში, ტიმოთი და მერი უინგეიტ პიკერინგების ოჯახში. 1763 წელს დაამთავრა ჰარვარდის უნივერსიტეტი. თავიდან იგი რევოლუციონერებს ოპიზიციაში ედგა, თუმცა 1777 წელს მან მიიღო გენერალ ჯორჯ ვაშინგტონის შეთავაზება, ემსახურა გენერალ ადიუტანტად, მან დიდი წვლილი შეიტანა რევოლუციის გამარჯვებაში. 1780 წელს კონტინენტურმა კონგრესმა პიკერინგი გენერალ-კვარტირმეისტერად, ხოლო 1791 წელს ვაშინგტონმა ფოსტის ხელმძღვანელად დანიშნა. იგი ამ პოსტზე 1795 წლამდე მუშაობდა. დროებით ომის მდივანი იყო, ხოლო 1795-1800 წლებში სახელმწიფო მდივანი. 1803 წელს ის გახდა აშშ სენატის წევრი, ფედერალისტთა პარტიიდან. 1812 წელს სენატორობიდან წასვლის შემდეგ ის არჩეულ იქნა წარმომადგენელთა პალატაში, სადაც მოღვაწეობდა 1817 წლამდე. 1815 წელს აირჩიეს ხელოვნებისა და მეცნიერებისა ამერიკული აკადემიის წევრად. 1816 წლიდან იგი დაბრუნდა სალემში, სადაც ფერმერობას მიჰყო ხელი და სიცოცხლის ბოლომდე იქ ცხოვრობდა. გარდაიცვალა 1829 წლის 29 იანვარს, 83 წლის ასაკში. Clarfield, Gerard H. "Postscript to the Jay Treaty: Timothy Pickering and Anglo-American Relations, 1795-1797," William and Mary Quarterly 3d ser., 23, 1 (1966): 106-20. Clarfield, Gerard H. Timothy Pickering and American Diplomacy, 1795-1800. Columbia: University of Missouri Press, 1969. Clarfield, Gerard. Timothy Pickering and the American Republic. Pittsburgh: University of Pittsburgh Press, 1980. Clarfield, Gerard H. "Timothy Pickering and French Diplomacy, 1795-1796." Essex Institute Historical Collections 104, 1 (1965): 58-74. Clarfield, Gerard H. "Victory in the West: A Study of the Role of Timothy Pickering in the Successful Consummation of Pinckney‘s Treaty," Essex Institute Historical Collections 101, 4 (1965): 333-53. შეგიძლიათ იხილოთ მედიაფაილები თემაზე „ტიმოთი პიკერინგი“ ვიკისაწყობში. ტიმოთი პიკერინგი — Find a Grave-ზე აშშ-ის კონგრესი: ტიმოთი პიკერინგის ბიოგრაფია ტიმოთი პიკერინგი (id: P000324) — შეერთებული შტატების კონგრესის ბიოგრაფიული სახელმძღვანელო ↑ 1.0 1.1 Timothy Pickering: Biography from Answers.com ↑ Pickering and Upham, Life of Timothy Pickering, 1:34-139, 251-522; 2:69-508; Gerard H. Clarfield, Timothy Pickering and the American Republic (Pittsburgh: University of Pittsburgh Press, 1980), 47-144; Edward Hake Phillips, "Salem, Timothy Pickering, and the American Revolution," Essex Institute Historical Collections 111, 1 (1975): 65-78; David McLean, Timothy Pickering and the Age of the American Revolution (New York: Arno Press, 1982). ↑ Book of Members, 1780–2010: Chapter P. American Academy of Arts and Sciences. ციტირების თარიღი: 28 ივლისი, 2014.
მეჭეჭიანა

მეჭეჭიანა (ლათ. Synanceia verrucosa) — თევზი მეჭეჭიანასებრთა ოჯახისა. მეჭეჭიანა მსოფლიოს ყველაზე შხამიანი თევზია. სხეულის სიგრძე საშუალოდ აღწევს 15-20 სანტიმეტრს. აქვს დიდი თავი, პატარა პირი და თვალები. ბინადრობს მარჯნის რიფების გასწვრივ და შენიღბულია ქვების ქვეშ. გავრცელებულია უმთავრესად სამხრეთ ტროპიკის რაიონებში და გვხვდება წყნარსა და ინდოეთის ოკეანეებში, წითელი ზღვიდან დაწყებული დიდ ბარიერულ რიფამდე დამთავრებული. მეჭეჭიანა გვხვდება აგრეთვე ინდონეზიის, ფილიპინების, მარშალის, ფიჯისა და სამოას კუნძულებთან. ვიკისაწყობში არის გვერდი თემაზე: მეჭეჭიანა მეჭეჭიანა — Synanceia verrucosa (ინგლისური) ↑ "The Stonefish – The Deadliest Fish in The World" დაარქივებული 2013-12-03 საიტზე Wayback Machine. , Virginia Wells, Petplace.com.
ლუი ანტუან ანრი დე ბურბონ-კონდე, ენგიენის ჰერცოგი

ლუი ანტუან ანრი დე ბურბონ-კონდე, ენგიენის ჰერცოგი (ფრანგ. Louis Antoine Henri de Bourbon-Condé, duc d’Enghien) (დ. 2 აგვისტო, 1772 — გ. 21 მარტი, 1804) — პრინც კონდეს (წარმოადგენდა ბურბონთა დინასტიის ერთ-ერთ შტოს) შვილიშვილი და ამ გვარის უკანასკნელი წარმომადგენელი. ცნობილია იმით, რომ ნაპოლეონის ბრძანებით დახვრიტეს 1804 წელს, რაც იმპერატორის უდიდესი შეცდომა იყო. მისმა დახვრეტამ დააჩქარა მესამე ანტიფრანგული კოალიციის ჩამოყალიბება (1805). ჟოზეფ ფუშეს ეკუთვნის ფრაზა ენგიენის ჰერცოგის დახვრეტის შესახებ: „ეს დანაშაულზე მეტია, ეს შეცდომაა“. Charles Esdaile (2009). Napoleon's Wars: An International History. Penguin, გვ. 190–93.  David Nicholls (1999). Napoleon: A Biographical Companion. ABC-CLIO, გვ. 94–95.  Schroeder, Paul W. The Transformation of European Politics 1763-1848 (1996), pp 248–51
ჟოზეფ ფუშე

ჟოზეფ ფუშე (ფრანგ. Joseph Fouché; დ. 21 მაისი, 1759 — გ. 26 დეკემბერი, 1820) — ფრანგი პოლიტიკოსი და სახელმწიფო მოღვაწე. იყო კონვენტის წევრი. დირექტორიისა და ნაპოლეონის დროს იყო პოლიციის მინისტრი. ბოლოს მან უღალატა ნაპოლეონს და ხელი შეუწყო ბურბონთა რესტავრაციას. Catherine Delors, For The King. E.P. Dutton, 2010 Sydenham, M. J. (1974). The First French Republic, 1792–1804. Batsford. ISBN 0-7134-1129-5.  ვიკისაწყობში არის გვერდი თემაზე: ჟოზეფ ფუშე Joseph Fouché — ნამუშევრები პროექტ „გუტენბერგზე“ ჟოზეფ ფუშე — ნამუშევრები საიტზე Internet Archive Medusa's Head: The Rise and Survival of Joseph Fouché, Inventor of the Modern Police State დაარქივებული 2019-04-06 საიტზე Wayback Machine.
წმინდა დასი

წმინდა დასი – მართლმადიდებელი ეკლესიის წმინდანი, ხსენების დღე არის ძველი სტილით 20 ნოემბერი, ახალი სტილით - 3 დეკემბერი. წმინდანი დუნაისპირა ქალაქ დოროსპოლში დაიბადა. ამ დროს II საუკუნის ბოლოსა და III საუკუნის დასაწყისში, მთელ იმპერიაში ფართოდ იყო გავრცელებული ქრისტიანული სარწმუნოება. წმინდა დასი თანაუგრძნობდა ქრისტიანებს, მაგრამ მის ირგვლივ არსებული წარმართული გარემო საშუალებას არ აძლევდა მონათლულიყო და განცხადებულად ეღიარებინა ჭეშმარიტი ღმერთი. ერთხელ ქალაქის მცხოვრებლები წარმართული ღვთაების, სატურნის დღესასწაულისთვის ემზადებოდნენ. ჩვეულებისამებრ, დღესასწაულამდე ოცდაათი დღით ადრე წარმართები მშვენიერ ჭაბუკს არჩევდნენ ხოლმე, მდიდრულ შესამოსელს აცვამდნენ, მეფურ პატივს მიაგებდნენ, ზეიმის დღეს კი კერპს მსხვერპლად სწირავდნენ. ამჯერად თანამოქალაქეთა არჩევანი დოროსპოლის მცხოვრებთა შორის ყველაზე გამორჩეულ წმინდა დასიზე შეჩერდა. ეს რომ შეიტყო, წმინდანმა თქვა: „თუ სიკვდილი მიწერია, სჯობს, ქრისტესთვის მოვკვდე, როგორც ქრისტიანი“. მან უშიშრად აღიარა მაცხოვარი, გაბედულად ამხილა წარმართთა უსჯულოება და ბევრი მათგანი ჭეშმარიტ სარწმუნოებაზე მოაქცია. ამისთვის იმპერატორების: დიოკლეტიანესა და მაქსიმიანეს (284-305) ბრძანებით სასტიკი წამების შემდეგ მას თავი მოჰკვეთეს. „წმიდანთა ცხოვრება“, ტომი IV, თბილისი, 2003 წ.
The Greatest Day – Take That Present: The Circus Live

The Greatest Day – Take That Present: The Circus Live — ჯგუფ Take That-ის რიგით პირველი ცოცხლად ჩაწერილი ალბომი. იგი ჩაწერილი იქნა ჯგუფის ტურნეს The Circus დროს, 2009 წლის ივლისში, უემბლის სტადიონზე, ლონდონში. ალბომი გამოდის 2009 წლის 30 ნოემბერს, DVD დისკთან ერთად, რომელზეც ჩაწერილი იქნა სრული კონცერტი. დისკი 1 The Circus – კონცერტი უემბლის სტადიონზე Greatest Day – 4:18 Hello – 3:49 Pray – 4:00 Back for Good – 4:01 The Garden – 5:18 Shine – 3:46 Up All Night – 3:58 How Did It Come to This – 4:07 The Circus – 3:36 What Is Love – 5:55 Said It All – 4:07 Never Forget – 5:28 Patience – 3:20 Relight My Fire – 4:34 Hold Up a Light – 4:29 Rule the World – 5:42 დისკი 2 In Session – ები-როუდის სტუდია The Garden – 4:54 How Did It Come to This – 2:42 Greatest Day – 3:24 Up All Night – 3:22 Patience – 3:20 What Is Love – 3:42 The Circus – 3:47 Shine – 3:42 Rule the World – 3:54 Julie – 3:54 Said It All – 4:17 Take That Present: The Circus Live გამოვიდა DVD-ზე და Blu-ray-ზე 2009 წლის ნოემბერში. მასში შეტანილია ოთხეულის საკონცერტო გამოსვლა, ჩაწერილი უემბლიზე იმავე წელს. დამატებითი დისკის სახით გამოცემას ახლავს ჯგუფის სპეციალური სესიის ვიდეო, ჩაწერილი ები-როუდის სტუდიებში. The Adventures Of A Lonely Balloon Greatest Day Hello Could It Be Magic Pray A Million Love Songs Back For Good The Garden Shine Up All Night Wooden Boat How Did It Come To This The Circus What Is Love Clown Medley Said It All Never Forget Patience Relight My Fire Hold Up A Light Rule The World In Session At Abbey Road The Garden How Did It Come To This Greatest Day Up All Night Patience What Is Love The Circus Shine Rule The World Julie Said It All ↑ Nissim, მაისიer. (ნოემბერი 30, 2009) Take That: 'The Greatest Day'. Digital Spy. დაარქივებულია ორიგინალიდან — 2011-03-26. ციტირების თარიღი: 26 სექტემბერი, 2011. ↑ http://www.officialcharts.com/charts/scottish-albums-chart/20091206/40/ ↑ The Greatest Day - The Circus Live. chartstats.com. ციტირების თარიღი: 26 September 2011. ↑ Official Album Chart 2009. UKChartsPlus.co.uk. ციტირების თარიღი: 2011-09-26. ↑ Irish album certifications – Take That – The Greatest Day. ირლანდიის ჩანაწერების ასოციაცია. ↑ Jones, Alan. (4 December 2011) Official Album Chart analysis: Olly Murs becomes 10th X Factor No.1. Music Week. ციტირების თარიღი: 4 December 2011. ↑ British live album certifications – Take That – The Greatest Day. ბრიტანეთის ფონოგრამების მწარმოებლების ასოციაცია. შეიყვანეთ The Greatest Day ველში Search. აირჩიეთ Title ველში Search by. შეიყვანეთ ' ველში By Format. დააწკაპუნეთ ღილაკზე Go ↑ http://www.amazon.co.uk/dp/B002PU9OLE
ევსტათი, თესპესი და ანატოლი

ევსტათი, თესპესი და ანატოლი — მართლმადიდებელი ეკლესიის წმინდანები, ხსენების დღე არის ძველი სტილით 20 ნოემბერი, ახალი სტილით — 3 დეკემბერი. მდიდარი ვაჭრის შვილები იყვნენ და ქალაქ ღანგრაში ცხოვრობდნენ. ისინი წმინდა ლუკიანემ (ხს. 28 ოქტომბერს) მოაქცია ქრისტიანობაზე, შემდეგ კი ეპისკოპოს ანთიმოზის (ხს. 16 სექტემბერს) ხელით მოინათლნენ. ძმების სახლში ქრისტიანები ღვთისმსახურებას აღასრულებდნენ ხოლმე. როდესაც ეს ფაქტი გაცხადდა, ისინი სასტიკად აწამეს, შემდეგ კი ქალაქ ნიკეაში 312 წელს თავები მოჰკვეთეს. „წმიდანთა ცხოვრება“, ტომი IV, თბილისი, 2003 წ.
ანგია წინასწარმეტყველი

წმინდა ანგია წინასწარმეტყველი – მართლმადიდებელი ეკლესიის წმინდანი, ხსენების დღე არის ძველი სტილით 16 დეკემბერი, ახალი სტილით - 29 დეკემბერი. იგი თორმეტ მცირე წინასწარმეტყველთა რიცხვს მიეკუთვნება. წინასწარმეტყველი ლევიტელთა ტომიდან იშვა და სპარსეთის მეფის, დარიოსის ზეობისას (ქრისტეს შობამდე ხუთასი წლის წინ) მოღვაწეობდა. ბაბილონის ტყვეობიდან დაბრუნებულმა ებრაელებმა იერუსალიმის ტაძრის აღდგენა დაიწყეს, მაგრამ სამარიტელთა და სპარს ხელისუფალთა ძლიერ წინააღმდეგობას წააწყდნენ და იძულებულნი გახდნენ, დაწყებული საქმე მთელი თოთხმეტი წლით შეეწყვიტათ. უფალმა თავისი რჩეული ერი ანგია წინასწარმეტყველის პირით გაამხნევა და გაუცხადა მათ, რომ მეორე ტაძარი პირველზე დიდებული იქნებოდა. წმიდანთა ცხოვრება, ტომი IV, თბილისი, 2003 წ.
ამოს წინასწარმეტყველი

წმინდა ამოს წინასწარმეტყველი — მართლმადიდებელი ეკლესიის წმინდანი, ხსენების დღე არის ძველი სტილით 15 ივნისი, ახალი სტილით — 28 ივნისი. თორმეტ მცირე წინასწარმეტყველთაგან მესამე, ქრისტეს შობამდე VII საუკუნეში ცხოვრობდა. ამ დროს ებრაელთა სახელმწიფო ორ სამეფოდ იყო დაყოფილი: იუდეად და ისრაელად. იერუსალიმში მეფობდა იუდეველთა მეფე ოზია, მათგან გამოყოფილ, ჭეშმარიტი ღვთისგან განმდგარ ისრაელთა ათ ტომს კი კერპთაყვანისმცემელი იერობოამ II განაგებდა. მან ბეთილში ოქროს ხბოს კერპი აღმართა და უსჯულოებაში ჩავარდნილ მთელ თავის სამეფოსთან ერთად მას ეთაყვანებოდა. წინასწარმეტყველი ამოსი იუდეველი იყო, სოფელ თეკუიდან. ლიტონსა და უსწავლელ, მაგრამ მხურვალე რწმენითა და საღვთო მოშურნეობით გაძლიერებულ მწყემსს უფალმა საწინასწარმეტყველო მსახურებისათვის მოუწოდა და ისრაელში გაგზავნა სჯულის მაგინებელი იერობოამისა და მის გზა შეცდომილ მკვიდრთა სამხილებლად. ამოსი წინასწარ უცხადებდა მათ იმ უბედურებებს, რომელიც ისრაელის სამეფოსა და მის გარშემო მცხოვრებ წარმართ ხალხს უნდა დასტყდომოდა თავს უღმრთოებისთვის. ამის გამო მრავალჯერ უხდებოდა გვემისა და დევნის დათმენა, მაგრამ იგი კვლავ უბრუნდებოდა ბეთილს, ისრაელელებს მოწევნილ რისხვას მოაგონებდა და სინანულისკენ მოუწოდებდა. წინასწარმეტყველი განსაკუთრებით სძულდა საკერპოს ქურუმს, ამასიას. ამოსმა კერპთმსახურსა და მთელ მის სახლეულს აღსასრულის მოახლოება უწინასწარმეტყველა. ამასიას ვაჟმა, ოზიამ წმიდანს ხელკეტი ჩასცხო თავში და სასიკვდილოდ დაჭრა. სულთმობრძავმა წინასწარმეტყველმა გაჭირვებით მიაღწია მშობლიურ სოფელს და იქ გარდაიცვალა ქრისტეს შობამდე დაახლოებით 783 წელს. წმიდანთა ცხოვრება, ტომი II, თბილისი, 2001 წ.
ავსტრალიური დოლარი

ავსტრალიური დოლარი (ნიშანი: $; კოდი: AUD) არის ავსტრალიის ოფიციალური ვალუტა, შობის, ქოქოსისა და ნორფოლკის კუნძულების ჩათვლით. იგი ასევე გავრცელებულია წყნარი ოკეანის კუნძულოვან სუვერენულ სახელმწიფოებშიც კირიბატი, ნაურუ და ტუვალუ. ავსტრალიური დოლარი ხშირადაა აბრევიატურებული დოლარის ნიშნით ($), ან ალტერნატიულად A$ ან AU$. იგი შედგება 100 ცენტისაგან. ვიკისაწყობში არის გვერდი თემაზე: ავსტრალიური დოლარი Sound recording of 1966 Decimal Currency radio advertisement დაარქივებული 2012-04-23 საიტზე Wayback Machine. Australian Decimal Currency დაარქივებული 2012-12-27 საიტზე Wayback Machine. The Perth Mint
ზაქარია წინასწარმეტყველი

წმინდა ზაქარია წინასწარმეტყველი მანგლისმხილველი — მართლმადიდებელი ეკლესიის წმინდანი, ხსენების დღე არის ძველი სტილით 8 თებერვალი, ახალი სტილით — 21 თებერვალი. იგი იყო ერთი თორმეტი მცირე წინასწარმეტყველთაგანი. 70 წელი იმყოფებოდნენ იუდეველები ბაბილონის ტყვეობაში, მაგრამ ბოლოს მეფე კვიროსმა გაათავისუფლა ისინი და ნაბუქოდონოსორის მიერ იერუსალიმის ტაძრის დანგრევის შემდეგ მიტაცებული სიწმიდეები დაუბრუნა. დაბრუნებიდან მეშვიდე თვეს იუდეველებმა დანგრეული სამსხვერპლო აღადგინეს, შემდეგ კი ტაძრის აღორძინებასაც შეუდგნენ. კეთილმსახური ადამიანები უხვ შემოწირულობებს აკეთებდნენ, მაგრამ ბოროტი ადამიანების, ავაზაკებისა და წარმართების მანქანებით მშენებლობა ჭიანურდებოდა. ისრაელში სარწმუნოებრივი სულისკვეთების განსახორციელებლად უფალმა მათ შორის ორი წინასწარმეტყველი - ანგია და ზაქარია გამოარჩია. ზაქარია ჯერ კიდევ ჭაბუკი იყო, როდესაც უფალმა საწინასწარმეტყველო მსახურებისაკენ მოუწოდა და არაამქვეყნიური სახილველების ჭვრეტის ღირსი გახადა. სწორედ ზაქარია წინასწარმეტყველის წიგნშია განცხადებული მაცხოვრის მიწიერი ცხოვრების უკანასკნელი მოვლენები, მისი დიდებით შესვლა იერუსალიმში (9,9), უფლის 30 ვერცხლად გაყიდვა და ამ საზღაურით მეკეცის მიწის შესყიდვა (11,12-13), მაცხოვრის გვერდის განგმირვა (12,10), მოციქულთა გაფანტვა გეთსემანიის ბაღში (13,7), მზის დაბნელება მაცხოვრის ჯვარზე ვნების დროს (14,6-7). გადმოცემის მიხედვით, ღვთის მადლის რჩეულმა ჭურჭელმა — ზაქარიამ ღრმა მოხუცებულობამდე იცხოვრა. იგი იერუსალიმის მახლობლად დაკრძალეს თავის დიდ თანამედროვე და თანამოსაგრე ანგიასთან ერთად. ზაქარია წინასწარმეტყველს „მანგლისმხილველს“ ვუწოდებთ, რადგან მან ჩვენებით იხილა მანგალივით მოდრეკილი გრაგნილი, რომელიც რისხვის მომასწავლებლად ფრინავდა ჰაერში (5,1-2). „წმიდანთა ცხოვრება“, ტომი I, თბილისი, 2001 წ. გვ. 162–163
იოანე მთაწმიდელი

იოანე მთაწმიდელი (ათონელი) (დ. დაახლოებით 920 ― გ. 1005) — ქართველი სასულიერო მოღვაწე, მწიგნობარი. ერისკაცობაში — სამცხის ერთ-ერთი დიდებულთაგანი — ვარაზ-ვაჩე ჩორდვანელი. ბერად შედგა ოთხთა ეკლესიის ლავრაში. შემდეგ ბიზანტიაში, ოლიმპის მთაზე მოღვაწეობდა, სადაც მიიყვანა თავისი მცირეწლოვანი შვილიც, შემდეგში, ექვთიმე მთაწმიდელი. 965 ექვთიმესა და რამდენიმე მოწაფესთან ერთად გადასახლდა ათონის მთაზე, ათანასე დიდის ლავრაში. ქართველ ბერებმა ჯერ იოანე მახარებლის ეკლესია ააშენეს, შემდეგ დამკვიდრდნენ ათონის ივერთა მონასტერში, რომლის აღმშენებელი და პირველი წინამძღვარი იოანე მთაწმინდელი იყო. მისი ბიოგრაფის გიორგი მთაწმიდლის გადმოცემით, იოანე მთაწმინდელმა, რომელსაც დიდი წვლილი მიუძღვის ექვთიმეს განსწავლაში, ლიტერატურული მოღვაწეობისაკენ მოუწოდა მას: „ქართლის ქვეყანაჲ დიდად ნაკლულევან არს წიგნთაგან და მრავალნი წიგნნი აკლან, და ვხედავ, რომელ ღმერთსა მოუმადლებია შენდა, აწ იღუაწე, რაჲთა განამრავლო სასყიდელი შენი ღმრთისაგან“. კეკელიძე კ., ეტიუდები ძველი ქართული ლიტერატურის ისტორიიდან, ტ. 2, თბ., 1945; ბააკაშვილი ვ., ქართული საბჭოთა ენციკლოპედია, ტ. 5, თბ., 1980. — გვ. 190.
ჰობარტი

ჰობარტი (ინგლ. Hobart) — ავსტრალიის შტატის, ტასმანიის დედაქალაქი და ყველაზე დასახლებული ქალაქი. დაარსდა 1804 წელს და მეორე ქალაქია ავსტრალიაში სიძველის მიხედვით. 2011 წლის აღწერის მონაცემებით მოსახლეობის რაოდენობა შეადგენს 211 656 ადამიანს. ტასმანიის შტატის ფიმანსური ცენტრი და ავსტრალიური და ფრანგული ანტარქტიდული ექსპედიციების გამგზავრების პუნქტია. ჰობარტი მდებარეობს მდინარე დერუენტის (ინგლ. Derwent River) ორივე ნაპირზე, კუნძულ ტასმანიის სამხრეთ-აღმოსავლეთით. ჰობარტს აქვს ზომიერი ოკეანური კლიმატი. ამგვარი ტიპის კლიმატი ჩრდილოეთ ნახევარსფეროზე აქვს, მაგალითად, ლონდონს, თუმცა იგი მდებარეობს ეკვატორიდან უფრო შორს, ვიდრე ჰობარტი. ჰობარტისთვის დამახასიათებელია ღრუბლიანი ამინდის დომინირება მთელი წლის განმავლობაში ზაფხულობით კონტინენტიდან ცხელი ჰაერის მასების შემოჭრისას ცხელი ამინდის იშვიათი პერიოდულობით და თბილი ამინდი ზამთარში. ნალექების რაოდენობა პრაქტიკულად არ იცვლება მთელი წლის განმავლობაში, წვიმები მოდის თანაბრად. სეზონებს შორის ცვლილებები საკმაოდ უმნიშვნელოა. მაქსიმალური ტემპერატურა — +40,8 °C დაფიქსირდა 1976 წლის 4 იანვარს, მინიმალური — −2,8 °C 1972 წლის 25 ივნისს. პირველი დასახლება თანამედროვე ქალაქის ადგილას გაჩნდა 1803 წელს, რისდონის უბეში მდინარე დერუენტის აღმოსავლეთ სანაპიროზე. 1804 წელს დასახლება გადავიდა უფრო უკეთეს ადგილზე — სალივანის უბესთან. სახელი კოლონიების მინისტრის — ლორდ ჰობარტის პატივსაცემად დაერქვა. პირველად ქალაქი წარმოადგენდა საპატიმროს, სადაც ათავსებდნენ პატიმრებს მთელი ბრიტანეთის იმპერიიდან. ქალაქი ასევე მთავარ როლს თამაშობდა დიდი ბრიტანეთის დამკვიდრებაში ავსტრალიის კონტინენტზე. 1835 წლის აღწერით, ჰობარტის მოსახლეობა შეადგენდა 13 826 ადამიანს, მთელი ტასმანიის 36 505 ადამიანს. ჰობარტი — მთავარი საზღვაო პორტია. აქედან მიემგზავრებიან ავსტრალიური და ფრანგული გემები ანტარქტიდაში. ის ასევე პოპულარული დანიშნულების პუნქტია მრავალრიცხოვანი საკრუიზერო ლაინერებისთვის. ქალაქში განვითარებულია გემთმშენებლობა და დამხმარე დარგები. ეკონომიკის მთავარი სექტორია — კვების მრეწველობა (ლუდსახარშები, საკონდიტრო ფაბრიკები, ღვინის წარმოება). ჰობარტი წარმატებით ვითარდება როგორც ტურისტული ცენტრი. აიძუ, იაპონია ლ’აკვილა, იტალია ქართული საბჭოთა ენციკლოპედია, ტ. 11, თბ., 1987. — გვ. 690. ↑ 1.0 1.1 Telecommunications Numbering Plan 2015 <a href="https://wikidata.org/wiki/Track:Q55273934"></a> ↑ 2.0 2.1 Telstra J // Charging Zones — 2018. — 274 p. <a href="https://wikidata.org/wiki/Track:Q721162"></a><a href="https://wikidata.org/wiki/Track:Q55274732"></a> ↑ მოსახლეობის აღწერა (2011 წელი). დაარქივებულია ორიგინალიდან — 2012-11-29. ციტირების თარიღი: 2015-02-18. ↑ 4.0 4.1 [1] დაარქივებული 2009-09-20 საიტზე Wayback Machine. Hobart City Council - Sister Cities (Retrieved August 16, 2009) ↑ Hobart offers condolences to Italian sister city L’Aquila severely damaged by earthquake. Hobart City Council (07-04-2009). დაარქივებულია ორიგინალიდან — 2009-09-19. ციტირების თარიღი: 2009-06-27.
დაიმანტინა (მდინარე)

დაიმანტინა (ინგლ. Diamantina River) — მდინარე სამხრეთ-დასავლეთ კუინზლენდში და ჩრდილოეთ სამხრეთ ავსტრალიაში. მდინარის სიგრძე 941 კმ-ია, ხოლო აუზის ფართობი 157,000 კვ. კმ, რომლის უდიდეს ნაწილს (დაახლ. 140,000 კვ. კმ) სოფლის მეურნეობაში იყენებენ. ერთვის გოიდერ-ლაგუნის ჭაობს, რომელიც იმყოფება სტშელეცკის უდაბნოდან ჩრდილოეთით. მდინარის აუზის დიდ ნაწილს დაბლობი ხასიათი აქვს, ყველაზე მაღალი რაიონები ვრცელდება ჩრდილო-აღმოსავლეთით, სადაც აუზი ზღვის დონიდან 500 მ-მდე ადის. ის ტერიტორიები სადაც მდინარე დაიმანტინა გაედინება გამოირჩევა ცხელი და მშრალი კლიმატით. იანვარში დღისით ტემპერატურა 37 °C-ს უდრის, ხოლო ღამით დაახლ. 24 °C-ს. წაყინვები იშვიათია. Wirtschaftliche Bedeutung des Flusses Diamantina River დაარქივებული 2008-08-08 საიტზე Wayback Machine. Informationen zum Diamantina River დაარქივებული 2009-12-07 საიტზე Wayback Machine. ↑ Longest Rivers. Geoscience Australia. დაარქივებულია ორიგინალიდან — 2009-01-07. ციტირების თარიღი: 29 იანვარი 2009. ↑ Australian Natural Resources Atlas დაარქივებული 2008-08-08 საიტზე Wayback Machine. retrieved 7 May 2008 ↑ Diamantina River. Encyclopædia Britannica Online. ციტირების თარიღი: 29 იანვარი 2009.
იორკის ნახევარკუნძული

იორკის ნახევარკუნძული (ინგლ. Yorke Peninsula) — ნახევარკუნძული სამხრეთ ავსტრალიაში, ქალაქ ადელაიდის ჩრდილო-დასავლეთით, სპენსერისა და წმინდა ვინსენტის ყურეებს შორის. იგი კენგურუს კუნძულისაგან გამოყოფილია სამხრეთ-აღმოსავლეთით მკვლევარი სრუტით. ნახევარკუნძულის მოსახლეობა შეადგენს დაახლოებით 22 000 კაცს. ვიკისაწყობში არის გვერდი თემაზე: იორკი (ნახევარკუნძული) იორკის ნახევარკუნძულის საიტი იორკის ნახევარკუნძულის ტურიზმი
V838

მარტორქა V838 (V838 Mon) — იდუმალი ცვალებადი ვარსკვლავი მარტორქის თანავარსკვლავედში, რომელიც მზიდან 20, 000 სინათლის წელიწადით არის დაშორებული. ვარსკვლავი 2002 წელს აფეთქდა. თავიდან მეცნიერებს ეგონათ, რომ ეს ჩვეულებრივი აფეთქება იყო ახალი ვარსკვლავის, თუმცა ეს ასე არ არის. აფეთქების მიზეზი ჯერ კიდევ უცნობია, მაგრამ ამასთან დაკავშირებით არსებობს მრავალი თეორია, რომ ვარსკვლავის ასეთი ხშირი აფეთქებები ვარსკვლავის სიკვდილით ან კომპანიონი ვარსკვლავის და პლანეტების შთანთქმით არის გამოწვეული. შეგიძლიათ იხილოთ მედიაფაილები თემაზე „V838“ ვიკისაწყობში. AAVSO Variable Star of the Month, December 2002: V838 Mon Show 12: A Flash of Brilliance Dr. Frank Summers tells about the Mysterious Erupting Star Hubble Watches Light from Mysterious Erupting Star Reverberate Through Space — STScI press release STScI-2003-10 (26 March 2003; received on 10 August 2006) Light Continues to Echo Three Years After Stellar Outburst — STScI press release STScI-2005-02 (3 February 2005; received on 10 August 2006) The Hubble Heritage Project — more information and images (received on 10 August 2006) Hubble's Latest Views of Light Echo from Star V838 Monocerotis — STScI press release STScI-2006-50 (Exposure dates: 17 November 2005 and 9 September 2006. Released 26 October 2006.) V838 at ESA/Hubble დაარქივებული 2009-11-25 საიტზე Wayback Machine. NASA Astronomy Picture of the Day for 3 October 2002. Photos taken by Lisa Crause using the 1 meter telescope at the South African Astronomical Observatory V838 Monocerotis at Constellation Guide V838 Monocerotis star still has astronomers heads exploding (NYT, 3 September 2014). ↑ Retter, A.; Zhang, B.; Siess, L.; Levinson, A. (May 22, 2006). „The planets capture model of V838 Monocerotis: conclusions for the penetration depth of the planet/s“. Monthly Notices of the Royal Astronomical Society. 370 (3): 1565–1572. arXiv:astro-ph/0605552. Bibcode:2006MNRAS.370.1565C. doi:10.1111/j.1365-2966.2006.10579.x.
უმაღლესი ლიგა 1999—2000

უმაღლესი ლიგა 1999-2000 — უმაღლესი ლიგის მეთერთმეტე გათამაშება. გამარჯვებული გახდა ქუთაისის „ტორპედო“, მეორე ადგილზე გავიდა „ვიტ ჯორჯია“, მესამეზე – თბილისის „დინამო“. საქართველოს თასი 1999-2000
ბატონები

ბატონები — ბავშვთა გადამდებ ავადმყოფობათა (წითელა, ყვავილი, ქუნთრუშა, ყივანახველი) საერთო ხალხური სახელწოდება. ქართველთა ძვ. რელიგიური შეხედულებით, ამ სნეულებას იწვევდნენ ანთროპომორფული სახის პატარა ზებუნებრივი არსებები ე. წ. ბატონები, ანგელოზები, დაავადებებსაც შესაბამისად ყვავილ-ბატონები, წითელა-ბატონები, ხველა-ბატონები და ა. შ. ეწოდებოდა. მორწმუნეთა წარმოდგენით, ბატონები ამა თუ იმ სოფელში მობრძანდებოდნენ და რომელ ოჯახსაც ეწვეოდნენ, იქ ავადმყოფობა ჩნდებოდა; სწამდათ, რომ მათ მუსიკა, ცეკვა, ყვავილები, ტკბილეულობა უყვარდათ და, თუ სურვილს აუსრულებდნენ, დაავადებაც იოლად გაივლიდა. ამიტომ ავადმყოფის პატრონები ბატონების გასამხიარულებლად მართავდნენ საგანგებოდ მორთულ-მოკაზმულ ე. წ. ბატონების ხეს, დგამდნენ ტკბილეულით გაწყობილ ტაბლას, უკრავდნენ ფანდურზე, მღეროდნენ ბატონების საგალობელს „ბატონებო“, ცეკვავდნენ და გარკვეულ აღკვეთებს იცავდნენ. ბატონები, ქართველთა უძველესი ნაყოფიერების ღვთაება, დიდი დედა ნანას შვილებად მიაჩნდათ და მსგავსად ითვლებოდნენ „დობილებისა“ „ნაწილიან ღვთაებებად“. ქართულ წარმართულ ღვთაებათა პანთეონი ოჩიაური თ., ენციკლოპედია „საქართველო“, ტ. 1, თბ., 1997. — გვ. 367. ოჩიაური თ., ქართული საბჭოთა ენციკლოპედია, ტ. 2, თბ., 1977. — გვ. 229. კიკნაძე ზ., ქართული მითოლოგია, თბილისი: ბაკმი, 2007. — გვ. 36, ISBN 978-99940-27-10-1.